Ir-Regolament tal-Kummissjoni (KEE) Nru 3899/92
tat-23 ta' Diċembru 1992
li jemenda r-Regolament (KEE) Nru 3510/82 li jiffissa l-fatturi ta' konverżjoni applikabbli għat-tonn
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3759/92 tas-17 ta' Diċembru 1992 dwar l-organizzazzjoni komuni tas-suq fil-prodotti mis-sajd u mill-akwakultura [1], u b'mod partikolari l-Artikolu 17(6) tiegħu,
Billi r-Regolament tal-Kummissjoni (KEE) Nru 3510/82 [2], kif l-aħħar emendat bir-Regolament (KEE) Nru 3971/89 [3], jiffissa l-fatturi ta' konverżjoni applikabbli għall-ispeċi differenti, id-daqsijiet u l-preżentazzjonijiet tat-tonn;
Billi l-iżviluppi fis-suq tat-tonn mill-iffissar tal-fatturi ta' konverżjoni, ġabu konverżjoni fil-proporzjon tal-valur kummerċali bejn il-prodotti involuti u l-prodott-pilota; billi din is-sitwazzjoni titlob illi jiġu riveduti l-fatturi ta' konverżjoni fil-kwistjoni u l-prodotti li għalihom huwa maħsub speċifikament li jiġu riveduti;
Billi, għalhekk, l-Anness għar-Regolament (KEE) Nru 3510/92 għandu jiġi emendat;
Billi l-miżuri li għalihom hemm ipprovdut f'dan ir-Regolament huma bi qbil ma' l-opinjoni tal-Kumitat Amministratur għal Prodotti mis-Sajd,
ADOTTAT DAN IR-REGOLAMENT:
L-Artikolu 1
L-Anness għar-Regolament (KEE) Nru 3510/82 huwa mibdul bl-Anness għal dan ir-Regolament.
L-Artikolu 2
Dan ir-Regolament għandu jidħol fis-seħħ nhar l-1 ta' Jannar 1993.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit- 23 ta' Diċembru 1992.